Laika Nenets

Laika Nenets, laika rusa kutub Nenets, atau laika gembala Nenets, juga dikenali sebagai spits rusa kutub, ialah satu baka tempatan anjing spits asli yang berasal dari Okrug Berautonomi Yamalo-Nenets di Rusia. Tidak seperti laika lain, laika gembala Nenets kurang lazim digunakan untuk perburuan. Sebaliknya, ia telah dipilih terutamanya untuk keupayaan penggembalaan rusa kutub, pada asalnya oleh orang Nenets, dan kemudian oleh gembala rusa kutub melalui Rusia. Laika gembala Nenets dianggap sebagai leluhur kepada beberapa baka moden, yang paling berdokumen ialah anjing Samoyed. Walaupun begitu, baka ini hampir pupus semasa era Soviet kerana kekurangan minat untuk memulihara contoh baka tulen secara genetik. Pada tahun 1994, Persekutuan Kinologi Rusia (RKF) meluluskan piawaian rasmi pertama baka ini.

Perihal

Penampilan
thumb
Laika gembala Nenets ialah anjing bersaiz kecil hingga sederhana dengan lapis bulu ganda tebal yang sama ada berwarna padu atau dwiwarna, terdapat dengan warna kelabu, sawo matang, merah, hitam, atau putih. Ia terdapat dengan dua panjang lapis bulu, iaitu lapis bulu berbulu panjang yang dipanggil "erre" dan lapis bulu berbulu pendek yang dipanggil "yando" ia patut harus mengekalkan lapis bulu cukup terbentuk sepanjang musim panas. Tanpa mengira panjang lapis bulu, rerambut pengawal patut lurus, kaku, dan panjang dengan lapis bulu bawah lebat dan lembut.

Laika gembala Nenets ialah anjing berotot dengan kepala sederhana berbentuk baji, telinga kecil mencucuk, dan ekor yang melingkar ke atas belakang atau dikekalkan ke bawah bergantung pada mood. Laika gembala Nenets patut memaparkan dimorfisme seks, dengan jantan yang berdiri setinggi  dan betina yang berdiri setinggi .

Tingkah laku
Laika gembala Nenets patut berfungsi dan berdaya tahan dalam pelbagai keadaan dengan penjagaan minimum. Ia merupakan anjing yakin dan bertenaga yang belajar secepatnya dan berusaha untuk menggembirakan manusianya. Ia tidak malu mahupun agresif dengan manusia.

Walaupun secara tradisional dikaitkan dengan penggembalaan, laika gembala Nenets ialah anjing serba guna yang dapat dan patut melakukan pelbagai tugas, termasuk pemburuan buruan kecil dan penarikan kereta luncur salji anjing. Orang Nenets kerap menilai kualiti anjing mereka dengan kebolehan untuk menggembala serta menangkap rubah Artik, dengan anjing yang terutamanya pantas yang dapat menangkap sehingga tiga ekor rubah dalam sehari. Ia telah berjaya digunakan sebagai anjing pencarian dan penyelamatan, terutamanya di kawasan pergunungan yang memerlukan anjing tabah dan tangkas. Laika gembala Nenets telah berjaya digunakan sebagai anjing pengesan dan hibrid anjing–jakal Sulimov yang digunakan untuk pengesanan bom di Lapangan Terbang Antarabangsa Moscow dibiakbakakan dengan menggunakan anjing gembala Nenets.

Sejarah
Laika Nenets ialah salah satu baka anjing tertua yang masih hidup dari era Paleolitik hingga kini hampir tidak berubah dengan sedikit aliran masuk genetik. Laika gembala Nenets, yang dihargai kerana kecekapannya sebagai anjing gembala rusa kutub, menjelang tahun 1930-an, telah tersebar merentasi bulatan Artik dan ke Eropah Tengah, merentang dari Semenanjung Kola ke Chukotka. Walaupun orang Nenets sendiri terutamanya menggunakan rusa kutub untuk menghela kereta luncur salji mereka, beberapa orang penjelajah Artik menggunakan laika gembala Nenets sebagai anjing kereta luncur salji, terutamanya pelukis dan penjelajah Rusia Aleksandr Borisov dan penjelajah dan ahli sains Norway Fridtjof Nansen. Anjing-anjing serba putih terselamat daripada ekspedisi Fram Nansen pada tahun 1893–1896 kemudian membentuk ternakan asasi bagi anjing Samoyed.

Semakin infrastruktur dan perjalanan berjentera menjadikan kawasan Artik lebih mudah dicapai, anjing bukan asli mula bercampur dengan populasi laika gembala Nenets. Ini, sekali dengan kepercayaan mendominasi semasa era Soviet bahawa hanya anjing baka tulen berdaftar mempunyai sebarang nilai, menyumbang kepada kemerosotan laika gembala Nenets. Menjelang tahun 1980-an, usaha kolektif dikerahkan untuk menggantikan laika gembala Nenets dengan manusia di atas kenderaan serba rupa bumi dan kereta salji, dengan memetik penggunaan anjing sebagai kaedah kuno. Pada masa ini, ada kepercayaan meluas bahawa tiada contoh baka tulen yang wujud. Nasib baik, beberapa populasi kecil ditemukan selepas pembubaran Kesatuan Soviet dan usaha sedang dijalankan untuk memulihara baka ini di Rusia. Walau bagaimanapun, baka ini terus hampir tidak terkenal di luar Rusia dan Norway. Pada masa ini, terdapat anggaran kira-kira 2000 ekor laika gembala Nenets baka tulen yang menggembala rusa kutub di Okrug Berautonomi Yamalo-Nenets.

Pada tahun 1994, Persekutuan Kinologi Rusia (RKF) meluluskan piawaian rasmi pertama baka ini.

Catatan

Rujukan

Kategori:Baka anjing
Kategori:Baka anjing berasal dari Rusia
Kategori:Baka anjing dibelajinakkan oleh orang peribumi